ORAŞUL DETA

COMPARTIMENTUL DEZVOLTARE ECONOMICO-SOCIALĂ
Nr.7836/20.07.2023

RA P O R T
 privind aprobarea proiectului „Sistem eHealth, integrat și interoperabil în cadrul Spitalului Orăşenesc Deta”, în vederea finanțării acestuia în cadrul Planul Național De Redresare Și Reziliență - Componenta C7 – Transformare digitală - Investiția I.3 Realizarea sistemului de eHealth și telemedicină, Investiția I1.3.3 Investiții în sistemele informatice și în infrastructură digitală a unităților sanitare publice.
Prin Ordinul Ministrului Sănătății nr. 2299/2023 a fost aprobat Ghidul de finanțare pentru investiția specifică: I3.3 - Investiții în sistemele informatice şi în infrastructura digitală a unităților sanitare publice din cadrul pilonului II: Transformare digitală - componenta 7: Transformare digitală, investiția: I3. Realizarea sistemului de eHealth şi telemedicină.

Prin acest apel de proiecte se urmărește dezvoltarea unor module informatice noi care să deservească activitatea unităților sanitare prin demararea unui proces de digitalizare, prin achiziționarea și instalarea echipamentelor necesare (echipamente IT, echipamente pentru comunicații, și echipamente conexe, inclusiv licențe), migrarea de date către noi sisteme și infrastructuri, dezvoltare de aplicații informatice aferente, dar și prin instruirea personalului tehnic la nivel local.
Lansarea apelului de finanțare pentru digitalizarea spitalelor reprezintă o oportunitate majoră de a adresa probleme si disfuncționalități sistemice cu care Spitalul Orăşenesc Deta se confruntă de ani de zile. 

În vederea inventarierii tuturor nevoilor pe care spitalul le are și a prioritizării acestora in limitele bugetului disponibil, la nivelul instituției s-a inițiat împreună cu firma de consultanță SC OSIRIS TRAINING SRL o amplă analiză de nevoi, urmând ca în perioada următoare să se finalizeze acest demers care va furniza o înțelegere de detaliu a nevoilor și posibilităților pe care ni le oferă apelul de finanțare.

Proiectul propus vine ca o consecință firească a nevoii Spitalul Orăşenesc Deta de a adresa problemele cu care se confruntă de ani de zile. Prin acest proiect se dorește modernizarea întregii infrastructuri digitale a unității medicale în vederea eficientizării proceselor medicale, precum și a celor de natura administrativă. Trecerea la un model de lucru bazat pe date digitale si procese securizate și automatizate va aduce numeroase beneficii atât pentru personalul spitalului cât și pentru pacienți care vor putea în premieră să-și acceseze oricând, de oriunde și de pe orice dispozitiv propriul dosar lor medical. De asemenea pacienți vor putea solicita asistență medicală de specialitate nefiind condiționați de prezența în cadrul unității sanitare.  
Din perspectivă internă, spitalul va avea o evidență mult mai exactă a tuturor operațiunilor pe care le desfășoară, un control semnificativ mai bun al costurilor, ceea ce îi va permite să crească trasabilitatea și transparența actului medical. 

În plan inter instituțional se are în vedere dobândirea unor capabilități sporite de interconectivitate și interoperabilitate cu acces controlat la informații complete și corecte despre fiecare pacient. Implementarea sistemului va permite monitorizarea actului medical începând din etapele prespitalicești,  continuând în planul spitalului și finalizând cu activitățile post spitalizare. Prin implementarea proiectului se va asigura trecerea de la modelul de lucru tradițional bazat pe hârtie la un model de guvernanță digitală superior ca performanțe și eficiență. Ca urmare a implementării proiectului nivelul de competențe digitale al angajaților va crește semnificativ.

Având în vedere această oportunitate, propun adoptarea unui proiect de hotărâre privind aprobarea proiectului „Sistem eHealth, integrat și interoperabil în cadrul Spitalului Orăşenesc Deta”, în vederea finanțării acestuia în cadrul Planul Național De Redresare Și Reziliență - Componenta C7 – Transformare digitală - Investiția I.3 Realizarea sistemului de eHealth și telemedicină, Investiția I1.3.3 Investiții în sistemele informatice și în infrastructură digitală a unităților sanitare publice.

